stanford-oval/wikipedia huggingface dataset:
Beyond the Blazing Horizon
Aiheesta muualla

Beyond the Blazing Horizon Discogsissa. (englanniksi)
Albumi Beyond the Blazing Horizon Encyclopaedia Metallum -sivustolla (englanniksi)
Baldur’s Gate: Dark Alliance II

| Baldur’s Gate: Dark Alliance II |
| --- | --- |

Kehittäjä:  Black Isle Studios
Julkaisija:  Interplay Entertainment
Jakelija:  Vivendi Games, Microsoft Store, Nintendo eShop ja Steam
Pelisarja:  Baldur’s Gate
Pelimoottori:  Dark Alliance Engine
Julkaistu:  NA 20. tammikuuta 2004EU 6. helmikuuta 2004
Lajityyppi:  toimintaroolipeli, hack and slash
Pelimuoto:  yksinpeli, moninpeli
Ikäluokitus:  ESRB: T  Virheellinen ESRB-arvo
Alusta:  PlayStation 2, Xbox
Jakelumuoto:  DVD
Lisää peliartikkeleitaVideopelien teemasivulla
Infobox OK   : 
Baldur’s Gate: Dark Alliance II on Black Isle Studiosin kehittämä ja Interplay Entertainmentin julkaisema toimintaroolipeli, joka on julkaistu vuonna 2004 PlayStation 2:lle ja Xboxille.
Peli on Forgotten Realms -fantasiamaailmaan sijoittuvan Baldur’s Gate: Dark Alliancen jatko-osa.
Dark Alliance -pelit eroavat vain Microsoft Windowsille julkaistusta Baldur’s Gate -sarjasta suuresti keskittymällä roolipelielementtien sijaan enemmän hack and slash -tyyliseen taisteluun. Myös roolipeleille tyypillisiä ominaisuuksia, kuten tasokehitys ja hahmojen erikoistaminen, on mukana kokonaisuutta maustamassa.
Juoni

Päähenkilöt törmäävät Baldur’s Gate -kaupunkiin vievällä tiellä karavaaniin, jonka kimppuun on hyökännyt Red Fang -hiisiklaani. Karavaanin ainut eloonjäänyt, soturinainen Keaira, kertoo hiisiklaanin vieneen osan karavaanin matkustajista mukanaan tukikohtanaan pitämiinsä luolastoihin. Sankarit lupaavat Keairalle pelastaa karavaanarit, mukaan lukien karavaanin johtaja Randalla Brasshorn, hiisiklaanin tyrmistä. Kun vangit on vapautettu ja hiisien johtaja Bile-Tooth surmattu, joukko jatkaa matkaa Baldur’s Gaten kaupunkiin.
Toimiteltuaan erinäisiä pienempiä tehtäviä, kuten viemärien tyhjennystä hirviöistä ja Red Fangin hävitystä, sankarit törmäävät Jherekiin, joka palkkaa sankarit tärkeää tehtävää varten. Hän haluaa itselleen neljä maagista, Tulen, Veden, Ilman ja Maan elemettejä symboloivaa esinettä, jotka sijaitsevat eri puolellilla Baldur’s Gaten ympäristöä. Jherek tarvitsee näitä esineitä eri elementtien maailmantasolle vievien porttien luomiseen. Kun kaikki maagiset esineet on löydetty, Jherek palkkaa sankarit matkaamaan elementtien maailmantasolle käynnistämään niissä sijaitsevat energialähteet. Näiden aktivointi on välttämätön vaihe Onyx Towerin luomiseen. Onyx Tower on psyykkisiä kykyjä ja oman tahdon omaava maaginen torni, joka pystyy orjuuttamaan kaikki sen ympäristössä elävät olennot. Jherekin aikomuksena on kutsua torni aineelliseen maailmantasoon ja tuhota se sitten lopullisesti. Päähenkilöt matkustavat eri maailmantasoille, ja surmattuaan lähteitä vartioivat viholliset onnistuvat käynnistämään energialähteet.
Onyx Tower saadaan luotua, mutta se siirtyy välittömästi vampyyri Mordoc Selenmeren hallintaan. Vastatoimena Jherek,  varkaiden killan entinen johtaja Kharne ja päähenkilöt hyökkäävät Keep of Pale Nightiin, Mordocin tornilinnoitukseen. Taisteltuaan tiensä linnoituksen tyrmiin sankarit vapauttavat Vahnin, Kromlechin ja Adrinnanan, tyrmiin suljetut ensimmäisen Dark Alliancen sankarit. Hävittyään taistelun Mordoc onnistuu viimeisillä voimillaan pakenemaan Onyx Toweriin, jonka hän siirtää keskelle Baldur’s Gaten kaupunkia.
Joukon palatessa kaupunkiin (jonka nimeksi on muuttunut Mordoc’s Gate) käynnissä on täysi kaaos. Ne, jotka eivät ole ehtineet paeta kaupungista, ovat muuttuneet elävien kimppuun hyökkääviksi epäkuolleiksi. Rakennukset ovat tulessa, ja Onyx Tower seisoo keskellä kaupungin toria. Sankarit taistelevat tiensä kaupungin läpi tornin luo, ja törmäävät ovella Randalla Brasshorniin, jonka Mordocin vartija Xanhast on muuttanut vampyyriksi. Entisen ystävänsä Randallan voitettuaan he hyökkäävät itse tornia vastaan. Raivattuaan tien tornin vartijoiden ja Xanhastin läpi he kohtaavat itse Mordocin viimeisessä taistelussa.
Kun Mordoc ja Onyx Tower on viimein kukistettu, pimeys väistyy ja tornin tahdottomat orjat saavat oman tahtonsa takaisin. Baldur’s Gate on taas turvassa.
Henkilöhahmot

Valittavana on viisi soturia, joilla kaikilla on oma uniikki taistelutyylinsä. Lisäksi pelissä on kaksi lisähahmoa, jotka saa avattua pelaamalla pelin läpi eri vaikeusasteilla.
Borador Goldhand: Kääpiörogue, joka luottaa taistelussa näkymättömyyteen, räjähteisiin ja varsijouseen.
Dorn Redbear: Lähitaistelua suosiva barbaarisoturi. Kokeneenpana pystyy käyttämään kahdenkäden aseita yhdellä kädellä.
Vhaidra Uoswiir: Drow-soturi. Käyttää taistelussa pelkkää kehoaan, lyöntejä ja potkuja.
Ysuran Auondril: Kuuhaltijamaagi. Käyttää aseiden sijaan mieluummin taikoja ja nostamiaan luurankosotureita.
Allessia Faithhammer: Taistelupappi. On tehokkaimmillaan Epäkuolleita ja muita epäpyhiä olentoja vastaan pyhien taikojensa ansiosta.
Avattavat, Forgotten Realms -kirjoista tutut lisähahmot:
Drizzt Do’Urden: Drow -mannunvartija, joka käyttää taistelussa lumottuja sapeleitaan Tuiketta ja Jääsurmaa. Avautuu pelattavaksi, kun pelin läpäisee millä tahansa vaikeusasteella.
Artemis Entreri: Salamurhaaja ja Drizztin entinen verivihollinen. Taistelee lumottulla miekalla ja tikarilla. Avautuu pelattavaksi, kun pelin läpäisee Extreme-vaikeusasteella.
Baldur’s Gate: Dark Alliance III

Dark Alliance II -pelin lopussa on lyhyt loppunäytös, jossa pappi kertoo Onyx Towerin kohtalosta eräänlaiselle faaraojumalalle, joka uutiset kuullessaan julistaa armeijansa koottavaksi ja hyökkäysjärjestelyt Baldur’s Gatea vastaan valmisteltavaksi. Pelin lopetus viittaa vahvasti mahdollisen kolmannen jatko-osan luomiseen.
Dark Alliance III:n valmistelut olivat jo käynnissä, kunnes Interplay joutui lopettamaan kaiken toiminnan taloudellisten ongelmien vuoksi. Projekti hyllytettiin, eikä sitä ole jatkettu vielä tähän päivään mennessä. Dark Alliance -sarjan oikeudet ovat kuitenkin vielä Interplayn hallussa, ja yhtiö on vihjaillut tekevänsä jatko-osan valmiiksi sitten kun taloustilanne sen sallii.
Julkaisu

Ensimmäinen Dark Alliance -peli sai melko suuren suosion kriitikkojen ja pelaajien keskuudessa, mikä nosti odotuksia jatko-osaa kohtaan. Se piti alun perin julkaista vuoden 2003 joulumarkkinoille, mutta sitä jouduttiin lykkäämään pari kuukautta eteenpäin, vuoden 2004 helmikuuhun tekijäyhtiö Interplayn taloudellisten ongelmien vuoksi. Peli sai ilmestyttyään kriitikoilta suhteellisen hyvän vastaanoton (Peliplaneetta.net 90/100, Pelit-lehti 89/100, Gamespot.com 8.0/10.0). Se julkaistiin PlayStation 2:lle ja Xboxille.
Aiheesta muualla

Baldur’s Gate: Dark Alliance II MobyGamesissa (englanniksi)
Pelin maailman Faerûnin kartta[vanhentunut linkki]
Arvi Kivimaa

Arvi Kivimaa, Yrjö Ollilan maalaama muotokuva vuodelta 1930.
Kaarlo Arvi Kivimaa, kirjailijanimeltään Heikki Taura (6. syyskuuta 1904 Hartola – 18. huhtikuuta 1984 Helsinki), oli suomalainen kirjailija, runoilija ja teatteriohjaaja.
Ura

Kivimaa pääsi ylioppilaaksi Heinolan yhteiskoulusta ja hän opiskeli jonkin aikaa Helsingin yliopistossa, kunnes siirtyi Uuden Suomen toimitusharjoittelijaksi. Kivimaa oli lehden toimittajana vuodet 1922–1932. Myöhemmin Kivimaa toimi Greifswaldin yliopiston suomen kielen ja kulttuurin lehtorina 1932–1934, Tampereen teatterin johtajana 1937–1940, Helsingin kansanteatterin johtajana 1940–1949 sekä Suomen Kansallisteatterin apulaisjohtajana 1949–1950 ja pääjohtajana 1950–1974. Kirjailijoiden sananvapausjärjestö Suomen PEN:in puheenjohtaja hän oli vuosina 1936–1937.
Kivimaa kirjoitti kaikkiaan noin 50 teosta, joihin kuului runokokoelmia, romaaneja, näytelmiä, matkakirjoja ja muistelmia. Vuonna 1942 ilmestynyt Eurooppalainen veljeskunta käännettiin pari vuotta myöhemmin myös saksaksi nimellä Europaeische Dichterreise durch Deutschland. Teoksessa Kivimaa muun muassa ylistää kansallissosialismin vaikutusta Saksan kulttuurielämään.
Hänen aloitteestaan vietetään Maailman teatteripäivää. Kivimaa sai professorin arvonimen vuonna 1958.
Tuotanto > Romaanit

Epäjumala. Otava 1930.
Odottamaton lentomatka: Seikkailukertomus neuvokkaista pojista, rohkeasta lentäjästä ja Suomenlahden salakuljettajista. Poikien seikkailukirjasto 46. Otava 1934. (Nimimerkillä Heikki Taura.)
Saari tuulten sylissä: Romaani. Otava 1938.
Viheriöivä risti: Romaani. Otava 1939.
Purppuralaahus. Otava 1948.
Tuotanto > Runot, novellit ja esseet

Maan ja auringon lapset: Kertomuksia. Otava 1925.
Palava laiva: Runoja. Otava 1925.
Tyttö puhuu Vapahtajalle ynnä muita novelleja. Otava 1926.
Laulu uneksijoille: Runoja. Otava 1928.
Katu nousee taivaaseen: Novelleja. Otava 1931.
Hetki ikuisen edessä: Novelliromaani. Otava 1932.
Nuorukainen: Runoja. Otava 1933.
Kaiho ja elämä: Runoja. Otava 1935.
Vuorille ja muita runoja. Otava 1937.
Lumikevät ja muita runoja. Otava 1942.
Omenapuu lumessa: Runoja. Otava 1944.
Puolipäivä: Runoja. Otava 1946.
Airut: Valittuja runoja. 1947.
Vaskikäärme: Uusia runoja. Otava 1948.
Arvi Kivimaan kauneimmat runot. Otava 1958.
Passacaglia: Runoja. Otava 1950.
Pimeän silmä: Runoja. Otava 1951.
Näyttämön lumous: Esseitä. Otava 1952.
Sydämen levottomuus. Runosi kerma. Otava 1954.
Kerran Firenzessä: Runoja. Otava 1955.
Sormus. Kolme runosikermää ja huomenlaulu. Otava 1959.
Samothraken Nike: Runoja. Otava 1964.
Prokonsuli ja keisari. Neljä runosarjaa. Otava 1969.
Kasvoja valohämystä. Otava 1974.
Suomalainen requiem ja välirunoja ihmisen kohtalosta. Otava 1975.
Ihmisen urheus: Kolmas sarja kasvoja valohämystä ja taustaksi seitsemän esseetä. Otava 1978.
Tuotanto > Näytelmät ja kuunnelmat

Vangit, 1925–1926.
Rakas elämä: Kaksi näytelmää. Otava 1927.
Hohtavat siivet, 1930.
T. S. V.: Kolminäytöksinen komedia nuorista ihmisistä. Otava 1931.
Siniset vaatteet. Gummerus 1934.
Muukalainen: Kuunnelma. 1937.
Paula Seijes. Otava 1945.
Syntymäpäivä. Otava 1955.
Vieraassa talossa. Otava 1956.
Tuotanto > Muita teoksia

Helsinki, Parisi, Moskova: Teatteria, kirjoja, kirjailijoita. Otava 1929
Laulujen virta: Saksalaista lyriikkaa seitsemänsadan vuoden varrelta. WSOY 1936
Teatterivaeltaja: Kirjoista, kirjailijoista ja näyttämön taiteesta. WSOY 1937
Eurooppalainen veljeskunta: Runoilijamatka halki Saksan. Otava 1942
Valon ja pimeyden manner: Eräiden vaellusten tilinpäätös. Otava 1943
Kreikkaan 1956. Otava 1957
Manhattan: Amerikassa 1958. Otava 1959
Teatterin humanismi: Avajaispuheita 1950–1971. Aineiston koonnut Ritva Heikkilä. Otava 1972
Tuotanto > Osallistuminen antologioihin

Nuoret runoilijat. Runoantologiassa mukana Kaarina Vaher, Katri Vala, Onni Halla, Yrjö Jylhä, Arvi Kivimaa, Olavi Lauri (Olavi Paavolainen), Johan Edvard Leppäkoski, P. Mustapää (Martti Haavio) ja Ilmari Pimiä. WSOY 1924.
Tuotanto > Ohjauksia

Hiiriä ja ihmisiä
Hamlet
Porvari aatelismiehenä
Cid
Uninäytelmä
Ifigeneia Auliissa
Viettelyksen vaunu
Villilintu
Torquato Tasso
Kirjallisuutta

Koski, Pirkko: ”Kivimaa, Arvi (1904–1984)”, Suomen kansallisbiografia, osa 5, s. 217–219.  Helsinki:  Suomalaisen Kirjallisuuden Seura, 2005.  ISBN 951-746-446-0.  / Teoksen verkkoversio.
Nieminen, Reetta: Arvi Kivimaa: Kirjailija ja teatterimies.  (Diss. Turun yliopiston julkaisuja. Sarja C: Scripta lingua Fennica edita, 22)  Turku:  Turun yliopisto, 1978.  ISSN 0082-6995.  ISBN 951-641-537-7.
Aiheesta muualla

Arvi Kivimaa. (Arkistoitu – Internet Archive)
Maailman teatteripäivä. (Arkistoitu – Internet Archive)
Kivimaa, Arvi hakuteoksessa Uppslagsverket Finland (2012). (ruotsiksi)
Arvi Kivimaa : Teatteri sodan varjossa, Helsingin Sanomat, 01.10.1939, nro 264, s. 12, Kansalliskirjaston digitaaliset aineistot
Arvi Kivimaa (vas.) ja Kari Suomalainen tekemässä sopimusta huvinäytelmän Hirttämätön lurjus esittämisestä vuonna 1965.
Barry Watson

Michael Barrett ”Barry” Watson (s. 23. huhtikuuta 1974) on yhdysvaltalainen näyttelijä. Hänet tunnetaan varsinkin Matt Camdenin roolista televisiosarjassa Seitsemäs taivas. Hän on esiintynyt tärkeissä rooleissa myös sarjoissa What About Brian ja Samantha.
Watson syntyi Michiganissa vanhempiensa neljästä lapsesta kolmantena. Hän muutti kahdeksanvuotiaana perheineen Dallasiin, Texasiin, ja viisitoistavuotiaana Burbankiin, Kaliforniaan. Hän sai puolen vuoden kiinnityksen televisiosarjaan Päivien viemää. Sen jälkeen hän palasi Texasiin ja valmistui Richardson High Schoolista vuonna 1992.
Watson on tätä nykyä toisessa avioliitossaan. Hänellä todettiin vuonna 2002 Hodgkinin lymfooma, josta toivuttuaan hän on jatkanut uraansa aktiivisesti.
Aiheesta muualla

Barry Watson Internet Movie Databasessa. (englanniksi)
Bethlehem (Pennsylvania)

| Bethlehem |
| --- | --- |
 Bethlehemin keskustaa.

 Koordinaatit: 40°37′34″N, 75°22′32″W 
Valtio:  Yhdysvallat
Osavaltio:   Pennsylvania
Piirikunta:  Lehigh Northampton
Pinta-ala:  
 – Kokonaispinta-ala:  50,40 km²
 – Josta vettä:  0,89 km² 
Korkeus:  109,728 m
Väkiluku (2020):  75 781
 – Väestötiheys:  1 530,67 as./km²
Aikavyöhyke:  UTC-5 (kesäaika UTC-4)
Lempinimi::  The Christmas City, The Steel City
 
 Kaupungin kotisivut 
Infobox OKVirheellinen NIMI-arvo: 
Bethlehem on kaupunki Lehighin ja Northamptonin piirikunnissa, Pennsylvanian osavaltiossa Yhdysvalloissa. Sen väkiluku oli vuoden 2020 väestönlaskennassa 75 781.
Väestö

Kaupungin asukkaista 72,71 prosenttia on valkoisia, 9,20 prosenttia afroamerikkalaisia, 3,07 prosenttia aasialaisia, 0,19 prosenttia intiaaneja ja 7,28 prosenttia muita. 5,0 prosenttia asukkaista eivät ole Yhdysvaltain kansalaisia. Kaupungin väestön keski-ikä on 35,5 vuotta.
Kuvia kaupungista

Lehigh’n yliopisto.
Määriläinen kirkko.
Aiheesta muualla

Kuvia tai muita tiedostoja aiheesta Bethlehem (Pennsylvania) Wikimedia Commonsissa
Bill Hota & the Pulvers

Bill Hota & the Pulvers on 1993 perustettu suomalainen pop-henkinen musiikkiyhtye, joka esittää suomalaista kansanmusiikkia. Tyyliltään eteläpohjalainen Bill Hota & the Pulvers on Eemelin ja Jaakko Tepon tyylisten kuplettilaulajien linjoilla. Alkuperäisessä kokoonpanossa soittivat Jussi Ala-Kuha (mandoliini ja laulu), Pentti Haapanen (kitara ja laulu) ja Juhani Lautamaja (kontrabasso ja laulu).
Jussi Ala-Kuha menehtyi sairauskohtaukseen maaliskuussa 2007. Pulversin jäsenet kuitenkin keräsivät voimansa uudelleen ja uudeksi jäseneksi trioon valittiin Kyösti Järvelä. Yhtye on julkaissut kolme studioalbumia ja yhden EP:n. Yhtye on nimetty entisen särkylääkkeen mukaan. Yhtyeenä "the Pulvers" päätti toimintansa vuonna 2018, mutta Bill Hota jatkoi uraansa v. 2019 kitaristinaan Arttu Mäkelä.
Historia

Bill Hota & the Pulvers saavutti vuonna 1995 MTV3:n järjestämän Kiitorata '95 -kykyjenetsintäkilpailun III sijan[lähde? ]. Yhtyeen esittämät kappaleet "Pistolaulu" ja  "Lempiä isäntä" julkaistiin sen jälkeen kilpailusta kootulla Kiitorata 32 uutta sävellystä -kokoelma-albumilla.  Seuraavana vuonna 1996 Bill Hota & the Pulvers julkaisi demonsa Tukkilaane.
2000 Kaustisen kansanmusiikkijuhlien vuoden yhtye. Valinnan teki Kansanmusiikkisäätiön hallitus.[lähde? ] Vuonna 2002 yhtye julkaisi musiikkivideon kappaleelleen "Vaikia asia". Videon tuotti Storyfilmi ja ohjasi Juha Tapaninen.
Näiden lisäksi Bill Hota & the Pulvers on esiintynyt Suomen televisiossa ja radiossa vuosien saatossa useita kertoja. [lähde? ]
Kokoonpanot

Bill Hota & the Pulvers 1993-2007
Jussi Ala-Kuha (mandoliini, laulu)
Pentti Haapanen (kitara, laulu)
Juma Lautamaja (kontrabasso, laulu)
Bill Hota & the Pulvers 2007-2018
Pentti Haapanen (kitara, laulu)
Kyösti Järvelä (viulu, laulu)
Juma Lautamaja (kontrabasso, laulu)
Bill Hota 2019 -
Kyösti Järvelä (viulu, laulu)
Juma Lautamaja (kontrabasso, laulu)
Arttu Mäkelä (kitara, laulu)
Tuotanto > CD

Kolome Komiaa (BHP-tuotanto, BHP15) 2015
Rytmiä rupis (Olarin Musiikki, OMCD 89) 1998. World Music Charts Europe 1998 -listalla toukokuussa sijoitus 69.
Palttua pikkuserkuulle (Kansanmusiikki-instituutti KICD 81) 2002.
Kyllä se on niin että ei sitä tierä (Aina Kustannus 2008)
Tuotanto > EP

Bill Hota EP (Pyramid 2000, Pyramid CD 1000 264932), tuottajana Kerkko Koskinen.
Palkinnot

1997 Vuoden Speliyhtye. Valinnan suoritti Eteläpohjalaiset Spelit kansanmusiikkiyhdistys ry:n hallitus.
1999 Uusi Kansanmusiikki -lehden asiantuntijaraadin äänestyksessä Hota valittiin Vuoden yhtye -sarjassa kolmanneksi ja Rytmiä rupis -CD Vuoden levy -sarjassa samoin kolmanneksi.
Aiheesta muualla

Bill Hota&the Pulvers facebook
Kansanmusiikki.fi
Bill Hota & The Pulvers Soundcloudissa
Bebeto

Bebeto
José Roberto Gama de Oliveira (s. 16. helmikuuta 1964 Salvador, Brasilia) eli Bebeto on brasilialainen entinen jalkapalloilija, pelipaikaltaan hyökkääjä.
Bebeto aloitti seurajoukkueuransa vuonna 1983 kotikaupunkinsa joukkueessa Vitóriassa. Myöhemmin hän pelasi kotimaassaan Flamengossa, Vasco da Gamassa ja Botafogossa. Espanjassa hän pelasi Deportivo de La Coruñassa ja Sevillassa, Meksikossa Toros Nezassa, Japanissa Kashima Antlersissa ja Saudi-Arabiassa al-Ittihadissa.
Brasilian maajoukkueessa Bebeto debytoi vuonna 1985. MM-kisoissa hän esiintyi kolmesti: 1990, 1994 (mestaruus) ja 1998 (hopeaa). Sekä 1994 että 1998 hän teki turnauksessa kolme maalia. Hän voitti urallaan myös olympiapronssia Brasilian maajoukkueen mukana Atlantan olympialaisissa vuonna 1996.
Peliuransa Bebeto lopetti vuonna 2002. Maajoukkueessa hän pelasi kaikkiaan 75 ottelua ja teki 39 maalia. Hänet valittiin Etelä-Amerikan parhaaksi pelaajaksi vuonna 1989.
Vuonna 2010 hänet valittiin Rion osavaltion parlamenttiin.
Aiheesta muualla

Kuvia tai muita tiedostoja aiheesta Bebeto Wikimedia Commonsissa
Brasilian joukkue – Jalkapallon MM-kilpailut 1990
1 Taffarel |
2 Jorginho |
3 Ricardo Gomes |
4 Dunga |
5 Alemão |
6 Branco |
7 Bismarck |
8 Valdo |
9 Careca |
10 Silas |
11 Romário |
12 Acácio |
13 Mozer |
14 Aldair |
15 Müller |
16 Bebeto |
17 Renato |
18 Mazinho |
19 Ricardo Rocha |
20 Tita |
21 Mauro Galvão |
22 Zé Carlos |
Valmentaja Lazaroni
Brasilian joukkue – Jalkapallon MM-kilpailut 1994
1 Taffarel |
2 Jorginho |
3 Rocha |
4 Ronaldão |
5 Silva |
6 Branco |
7 Bebeto |
8 Dunga |
9 Zinho |
10 Raí |
11 Romário |
12 Zetti |
13 Aldair |
14 Cafu |
15 Santos |
16 Leonardo |
17 Mazinho |
18 Paulo Sérgio |
19 Müller |
20 Ronaldo |
21 Viola |
22 Gilmar |
Valmentaja Parreira
Brasilian joukkue – Jalkapallon MM-kilpailut 1998
1 Taffarel |
2 Cafu |
3 Aldair |
4 Júnior Baiano |
5 Sampaio |
6 Roberto Carlos |
7 Giovanni |
8 Dunga |
9 Ronaldo |
10 Rivaldo |
11 Emerson |
12 Carlos Germano |
13 Zé Carlos |
14 Gonçalves |
15 Cruz |
16 Zé Roberto |
17 Doriva |
18 Leonardo |
19 Denílson |
20 Bebeto |
21 Edmundo |
22 Dida |
Valmentaja Zagallo
Beaufortin piirikunta

Beaufortin piirikunta on kahden Yhdysvaltojen piirikunnan nimi
Beaufortin piirikunta, Etelä-Carolina
Beaufortin piirikunta, Pohjois-Carolina
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Beaufortin piirikunta”, voi hakea sivunnimihaulla, laajalla sivunnimihaulla tai tekstihaulla.
Brenna D'Amico

| Brenna D'Amico> Henkilötiedot |
| --- | --- |
Syntynyt: 28. syyskuuta 2000 (ikä 24)  Chicago, Illinois, Yhdysvallat
Ammatti:  näyttelijä, laulaja
Näyttelijä
Aktiivisena:  2015–
Aiheesta muualla
IMDb 
Brenna D'Amico (s. 28. syyskuuta 2000 Chicago, Illinois) on yhdysvaltalainen näyttelijä ja laulaja. Hänet tunnetaan rooleistaan Jane Disney Channel -elokuvassa Descendants (2015), Descendants 2 (2017) ja Descendants 3 (2019).
Elämäkerta

D'Amico syntyi 28. syyskuuta 2000 Chicagossa, Illinoisissa, vanhemmille Dave ja Shannon D'Amico. Hänellä on sisko nimeltä Aubree D'Amico. Hän osallistui Chicagossa sijaitsevaan nuorisoteatteriohjelmaan kahdeksanvuotiaasta lähtien. 12-vuotiaana hänen vanhempansa löysivät hänet manageriksi ja 13-vuotiaana hän meni Los Angelesiin ja varasi ensimmäisen näyttelijäroolinsa "The Descendants" -elokuvassa. Hän muutti Los Angelesiin 16-vuotiaana elokuvan julkaisun jälkeen.
Filmografia

2015 – Descendants
2015–2017 – Descendants: Wicked World
2017 – Descendants 2
2017 – The Middle
2017–2018 – Chicken Girls
2018 – Keys
2018 – Overnights
2018 – Code Black
2019 – Descendants 3
2019 – Adventures of Dally & Spanky
2020 – The Never List
2021 – Night Night
2022 – Crushed
Aiheesta muualla

Brenna D'Amico Internet Movie Databasessa. (englanniksi)
Beauharnais

Beauharnais on ranskalainen sukunimi muun muassa seuraavilla henkilöillä:
Alexandre de Beauharnais (1760–1794), ranskalainen kenraali ja liberaalipoliitikko Ranskan vallankumouksen aikana
Eugène de Beauharnais (1781–1824), ranskalainen sotilas ja keisari Napoleonin poikapuoli, Italian kuningaskunnan varakuningas
Hortense de Beauharnais (11783–1837), Hollannin kuningatar ja kuningas Ludvig Bonaparten puoliso
Joséphine de Beauharnais (1763–1814), Napoléon Bonaparten ensimmäinen vaimo ja Ranskan keisarinna
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ahkiojärvi

| Ahkiojärvi |
| --- | --- |
Valtiot:  Venäjä, Murmanskin alue
Paikkakunta:  Alakurtti
Koordinaatit:  66°56′51″N, 30°17′38″E
Vesistöalue ja valuma-alueen tietoja
Laskujoki:  Ahkio-oja
Mittaustietoja
Pinnankorkeus:  157 m
Pinta-ala:  1,1 km²
 fiAhkiojärvi 
Ahkiojärvi (ven. Ахкиоярви) on entinen Sallan Alakurtin järvi Suomen Neuvostoliitolle luovuttamalla Sallan alueella. Ahkiojärvi on pieni Tuntsajoen vesistöalueen järvi, jonka pinta-ala on 1,1 neliökilometriä. Järvi sijaitsee 157 metriä merenpinnan yläpuolella.
Ahla

Ahla on sukunimi, joka on muun muassa seuraavilla suomalaisilla henkilöillä:
E. J. Ahla (1888–1961), korkeimman hallinto-oikeuden presidentti
Lempi Ahla (1888–1973), kirjailija, sukututkija ja suomentaja
Mervi Ahla (1917–1995), rehtori ja yliopistonlehtori
Väinö Ahla (1890−1977), Maanmittaushallituksen pääjohtaja ja Korkeimman oikeuden jäsen.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Blagnac

| Blagnac |
| --- | --- |

 vaakuna
 Blagnac
 Koordinaatit: 43°38′11″N, 1°23′26″E 
Valtio:  Ranska
Alue:  Occitanie
Departementti:  Haute-Garonne
Arrondissementti:  Toulouse
Pinta-ala:  
 – Kokonaispinta-ala:  16,9 km²
Väkiluku (2014):  23 416 
 – Väestötiheys:  1 387 as./km²
Kunnan numero:  31069
 
 Kunnan kotisivut 
Infobox OKVirheellinen NIMI-arvo: 
Blagnac on kunta Ranskan eteläosassa Haute-Garonnen departementissa Occitanien alueella. Se on Toulousen esikaupunki ja sijaitsee Garonnejoen varrella.
Blagnac’ssa on paljon lentokonealan teollisuutta. Siellä valmistetaan muun muassa Airbus A380 -lentokoneita. Kaupungissa on Toulouse-Blagnacin lentoasema sekä lentokoneiden historiasta kertova Aeroscopia -ilmailumuseo.
Nähtävyyksiä

Kunnan nähtävyyksiä on 1600-luvulta peräisin oleva dominikaaninen Blagnac’n luostari sekä alkujaan 1000-luvulla rakennettu Saint-Pierren -kirkko, jota on vuosisatojen saatossa useasti muutettu ja korjattu.
Toulouse-Blagnacin lentoasema
Fouga Magister Aeroscopia -ilmailumuseossa
Blagnac’n luostari
Saint-Pierren -kirkko
Aiheesta muualla

Kuvia tai muita tiedostoja aiheesta Blagnac Wikimedia Commonsissa
Artoon

| Artoon |
| --- | --- |

Perustettu:  1999
Perustaja:  Naoto Ohshima
Kotipaikka:  Jokohama, Japani
Toimiala:  videopeliteollisuus
Emoyhtiö:  AQ Interactive
Kotisivu:  www.artoon.co.jp
Infobox OKVirheellinen NIMI-arvo: 
Artoon (jap. 株式会社アートゥーン, Kabushiki-Gaisha Ātūn) on vuonna 1999 perustettu videopelejä kehittävä yritys, joka pitää majaa Jokohamassa Japanissa. Artoon on tehnyt pelejä lukuisille alustoille, ja on pääasiallisesti Microsoftin Xbox- ja Xbox 360 -konsolien projektien kimpussa. Kun yritys perustettiin, se veti väkeä muutamista Segan kehitystiimeistä, etenkin niistä, jotka työskentelivät Sonic the Hedgehog ja Panzer Dragoon -pelisarjojen parissa.
Yhtiön on perustanut Sonic the Hedgehog -pelihahmon kehittäjä Naoto Oshima. 
Vuonna 2010 yhtiö liitettiin AQ Interactiveen, josta on tullut osa Marvelous AQL-yhtiötä.